《过武夷访闵寿卿蘧庐一宿而别兼柬浑然道人江仲鱼秀才》
明代·徐熥

蘧庐高结傍岩峦，翠壁千重路几湾。霞色全飞丹灶火，溪声长绕白云关。

风尘已作经年别，烟水聊分一夜閒。唱罢金鸡天欲晓，渔郎踪迹又人间。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。